Як падкрэсліў Кіраўнік беларускай дзяржавы, з прыходам да ўлады сербскага палітыка дыялог паміж Мінскам і Бялградам змяніўся. 31 мая заканчваецца тэрмін прэзідэнцкіх паўнамоцтваў Томіслава Нікаліча. 2 красавіка ў Сербіі адбыліся выбары, у якіх перамог дзеючы кіраўнік урада Аляксандр Вучыч. Палітыкі абмеркавалі адносіны, рэалізацыю агульных інвестпраектаў і вынікі супрацоўніцтва за апошнія некалькі гадоў. У Сербіі ўжо дзейнічаюць зборачныя вытворчасці беларускіх трактароў і аўтобусаў. Прапрацоўваюцца новыя кааперацыйныя ідэі. Працягваецца і рэалізацыя маштабных праектаў у беларускай сталіцы - "Маяк Мінска" і "Мінск-Свет". Дарэчы, з 2009 па 2015 гады тавараабарот паміж краінамі павялічыўся амаль у 5 разоў.